আইপিএল খেলতে দেশ ছাড়লেন মোস্তাফিজ
ইন্ডিয়ান প্রিমিয়ার লিগ (আইপিএল) খেলতে আজ সকালে দিল্লির বিমান ধরেছেন টাইগার পেসার মোস্তাফিজুর রহমান। দিল্লি ক্যাপিটালস দলের সঙ্গে যুক্ত হবেন তিনি।







মোস্তাফিজ ছাড়া দিল্লি দলে বিদেশি পেসার আছেন আরও দুজন। তারা হলেন দক্ষিণ আফ্রিকার এনরিখ নর্কিয়া ও লুঙ্গি এনদিগি। নেদারল্যান্ডসের বিপক্ষে ওয়ানডে সুপার লিগের কারণে দুজনই এখন প্রোটিয়া দলের সঙ্গে রয়েছেন। তাই লখনৌর বিপক্ষে টাইগার পেসারের খেলার বেশ ভালো সম্ভাবনা রয়েছে। হয়তো সে কারণেই তড়িঘড়ি করে কাটার মাস্টারকে উড়িয়ে নিয়েছে দিল্লি।




গত মৌসুমে দিল্লির হয়ে ৮টি ম্যাচ খেলেছিলেন মোস্তাফিজ। তাতে ৭.৬৩ ইকোনমিতে তিনি নেন ৮ উইকেট। অবশ্য এবার ততটা ফর্মে নেই এ পেসার। দেশের হয়ে এ বছর ৯ ম্যাচ খেলে তিনি নিতে পেরেছেন কেবল ৪ উইকেট। এমন অবস্থায় সুযোগ পেলে ফিজ কতটা জ্বলে উঠতে পারেন, তাই ভাবার বিষয়।

ইন্ডিয়ান প্রিমিয়ার লিগ (আইপিএল) খেলতে আজ সকালে দিল্লির বিমান ধরেছেন টাইগার পেসার মোস্তাফিজুর রহমান। দিল্লি ক্যাপিটালস দলের সঙ্গে যুক্ত হবেন তিনি।